text: Seinastu vikuna hava vit gjørt yvirlitstrolingar við Jákup Sverra á Føroyabanka. Har er ikki bara fiskur í sjónum, men eisini heilt nógv av sjófugli at síggja. M.a. stórskrápar, gráskrápar, vanligir skrápar, atlantiskan urðarskráp, lundapisur og mangt annað. Hetta vísir, at Føroyabanki hevur eitt avbera ríkt náttúrumargfeldni.
text: #000003
text: Fríggjadagin var ein sera sjáldsamur fuglur skrásettur, tá hann legði leiðina fram við Jákup Sverra. Talan er um ein Desertasmarjall (Pterodroma deserta) – á enskum Desertas petrel. Eisini mánadagin legði ein Desertasmarjallur leiðina framvið - tað er tó ikki greitt um talan er um sama fugl ella tveir ymiskar fuglar.
text: #000004
text: Fýra sløg av marjallum líkjast avbera nógv. Skurvutur marjallur (Pterodroma mollis) var áður roknað sum eitt slag, men m.a. DNA-kanningar hava víst, at talan er um fýra ymisk sløg. Skurvutur marjallur eigur á sunnaru jarðarhálvu, Madeiramarjallur eigur við Madeira, Kap Verdemarjallur eigur við Kap Verde og Desertasmarjallur eigur á oynni Bugio nærhendis Desertas út frá Madeira.
text: #000005
text: Sløgini eru sera trupul at greina við vissu, men eg var so heppin at fáa so frægar myndir, at serfrøðingurin Robert Flood hevur staðfest, at talan er um ein Desertasmarjall. Áhugavert er, at stovnsmetingin sigur, at bert millum 140 og 260 pør av Desertasmarjalli eru til í heiminum – og tey eiga øll á oynni Bugio. Hetta er sostatt helst sjáldsamasta fuglaslagið, sum hevur verið í Føroyum í nýggjari tíð.
text: #000006
text: Í 2009 var er marjallur sæddur við Lítla Dímun, men slagið kundi ikki staðfestast. Fuglurin á Føroyabanka er sostatt fyrsta skráseting av Desertasmarjalli í Føroyum.
text: #000007
text: Javnstøðunevndin: Ræðisrætturin skal liggja hjá kvinnuni
text: #000012